أكتر حاجة في الدنيا، الأسد كان بيحب إنه يكون ملك الغابة. كان بيمشي ويستعرض قوته وكبرياءه.
كل يوم الأسد كان بياخد قيلولة طويلة تحت ضل شجرته المفضلة. كان دايماً بيحلم إن الحيوانات الضعيفة بتنحني قدامه.
في يوم الفار جري في الغابة وخبط في رجل الأسد الكبيرة. الأسد صحي فجأة. "إزاي تجرؤ تصحيني!" زعق بغضب. الأسد مسك الفار برجله. "على فكرة، أنا نفسي في سناك، وإنت هتبقى وجبة لذيذة"، قال كده.
الفار عيط وقال، "يا ملك الأسد، سيبني أعيش! لو سبتني، هفضل فاكر كرمك طول عمري. وممكن في يوم من الأيام أقدر أساعدك."
"إزاي فار صغير وضعيف زيك يقدر يساعدني؟" الفكرة دي خلت الأسد يضحك جامد لدرجة إنه قرر يسيب الفار يمشي. بعد أسبوع، الأسد كان ماشي في الغابة رايح لشجرته المفضلة لما وقع في شبكة صياد. الشبكة شالته. مهما حاول يلف ويدور، مقدرش يهرب.
لما الفار سمع صريخ الأسد المرعوب، جري عشان يساعده. الفار قعد يقرض في الحبال بسرعة عشان يعمل خرم في الشبكة. وبعد شوية، الأسد طلع وبقى حر. الأسد بص للفار الصغير. "شكراً إنك أنقذت حياتي،" قال الأسد وهو بيبتسم أعرض ابتسامة. "أنا كنت غلطان. إنت مش فار صغير وضعيف. إنت صاحب عظيم!"
الأسد كان بيعمل إيه كل يوم؟
كان بيقع في شبكة الصياد. كان بينحني قدام الحيوانات الضعيفة. كان بيظهر طيبة للحيوانات في الغابة. كان بينام تحت شجرته المفضلة.